钦定古今图书集成/明伦汇编/皇极典/第174卷 > 《白虎通》 > 《号》
## 钦定古今图书集成/明伦汇编/皇极典/第174卷 > 《白虎通》 > 《号》

帝。王者何？号也？号者，功之表也，所以表功明德，号令
臣下者也。德合天地者称帝，仁义合者称王，别优劣
也。《礼记·谥法》曰：“德象天地称帝，仁义所生称王。”帝者，
天号，王者，五行之称也。皇者何谓也？亦号也。皇，君也，
美也，大也。天之㹅，美大称也。时质，故㹅之也。号之为
皇者，煌煌人莫违也。烦一夫，扰一士，以劳天下，不为
“皇也。不扰匹夫匹妇，故为皇。故黄金弃于山，珠玉捐
于渊，岩居穴处，衣皮毛，饮泉液，吮露英，虚无寥廓，与
天地通灵也。号言为帝”者何？帝者，谛也，象可承也。王
者，往也，天下所归往。《钩命诀》曰：“三皇步，五帝趋，三王
驰，五霸骛。或称天子，或称帝王”，何以为接上称天子，
明以爵事天也；接下称帝王者，得号天下至尊，言称
以号令臣下也。故《尚书》曰：“咨四岳曰：‘格汝众或有一
人王者’。”自谓一人者，谦也。欲言己材能当一人耳。故
《论语》曰：“百姓有过，在予一人。”臣谓之一人何？亦所以
尊王者也。以天下之大，四海之内，所共尊者一人耳。
故《尚书》曰：“不施予一人。”或称朕何？亦王者之谦也。朕，
我也。或称予者，予亦我也，不以尊称自也。但自我皆
谦。或称君子何？道德之称也。君之为言群也，子者，丈
夫之通称也，故《孝经》曰：“君子之教以孝也，所以敬天

此谓弟子。弟子者，民也。